alexandrainst/scandi-wiki huggingface dataset:
Baoji

Baoji (kinesisk: 宝鸡; pinyin: Bǎojī) er eit byprefektur vest i provinsen Shaanxi i det sentrale Kina. Prefekturet dekker eit areal på 18 172 km² og har om lag 3,72 millionar ibuarar.

Byprefekturet Baoji omfattar tre bydistrikt (区 qū) og ni fylke (县 xiàn).

Næring
Baoji er ein rasktveksande industriby med tekstil-, maskin- og kjemisk industri.

Samferdsle
Longhaibana, Kinas viktigaste jarnbanelinje i aust-vest-retning, som strekker seg frå Lianyungang til Lanzhou, stoppar i Baoji. Baoji-Chengdu-jarnbanen har sidan 1957 trafikkert strekninga Baoji til Chengdu i Sichuan.

Kinas riksveg 310 går gjennom området. Denne viktige trafikkåra tek til i Lianyungang i Jiangsu, fører så vestover og endar i Tianshui i provinsen Gansu. Ho er innom storbyar som Xuzhou, Shangqiu, Kaifeng, Zhengzhou, Luoyang og Xi'an.

Historie
Ei rekke arkeologiske funnstader frå Longshankulturen ligg nord for elva Wei He nær Silkevegen.

Baoji vart grunnlagt tidleg under Tang-dynastiet.

I Baoji ligg Famen Si-tempelet som hyser eit av Buddha sine fingerbein. Området Baoji var også heimstad for legenda Yandi, ein av Han-Kinas forfedrar. Grava hans er sør i sjølve byen og tempelet nord i byen. Ca. 20 km nord for Baoji ligg Zhuge Liangs minnetempel som stammar frå Tre rike-tida. I Tai Bai Shan finst restane av veger bygd under Dei tre rikas tid, dei er no uframkomelege. Desse vegane vart laga ved å byggje trebruer av plankar som vart festa i fjellveggen. Sør for Baoji finst byrjinga på ein slik plankeveg gjennom Qinlingfjella.

Kjelder

Byprefektur i Shaanxi
Den kretiske staten

Den kretiske staten (gresk Κρητική Πολιτεία, Kritikí Politía) vart grunnlagd i 1898, etter ein invasjon frå stormaktene Storbritannia, Frankrike, Italia og Russland på øya Kreta. I 1897 oppstod det opprør på Kreta. Opprøret vart leia av Det osmanske riket for å erklære krig mot Hellas, som leia Storbritannia, Frankrike, Italia og Russland for å gripe inn på grunn av at Det osmanske riket ikkje lengjer kunne oppretthalde kontrollen. Det var opptakten til øya si siste annektering Kongedømet Hellas, som skjedde de facto i 1908 og de jure i 1913.

Historie

Grunnlegginga av Den kretiske staten
Innan mars 1897 fann stormaktene ut at dei skulle atterreise orden ved å styre øya gjennom ein komité samansett av fire admiralar som var leiar fram til prins Georg av Hellas og Danmark tok over som høgkommissær. Kreta lausreiv seg dimed frå Det osmanske riket 9. desember 1898. 25. august 1898 drap ein tyrkisk mafia hundrevis av kretarar, den britiske konsulen og 17 britiske soldatar i ein massakre. Resultatet vart at dei tyrkiske styrkane vart utvist frå øya av stormaktene i 1898, og Den kretiske staten, under omanske overherredøme, okkupert av ein internasjonal militærstyrke, og med sin høgkommissær frå Hellas, vart grunnlagd.

Kjelder
Denne artikkelen bygger på «Cretan State» frå ,  den 1. august 2012. 
 oppgav desse kjeldene:

 
Kreta
Tidlegare land i Europa
Vasallstatar i Det osmanske riket
Voss Idrottslag

Voss Idrottslag (Voss IL) er eit idrettslag heimehøyrande på Voss i Vestland. Laget vart stifta 21. februar 1886.

Laget har kring 800 medlemmar og har aktivitet fordelt på ni grupper; alpint, basketball, friidrett, idrettsskule/barnegruppe, nordisk, orientering, symjing, tennis og turn.

Kjende utøvarar 
 Astrid Lødemel, alpint
 Jan Einar Thorsen, alpint
 Sjur Røthe, langrenn

Referansar

Bakgrunnsstoff 
 Nettstaden til Voss Idrottslag

Idrettslag i Voss
Idrettslag skipa i 1886
1886 i Noreg
Ulvik idrottslag

Ulvik idrottslag (Ulvik IL) er eit idrettslag heimehøyrande i Ulvik i Vestland. Laget var skipa i 1926.

Ulvik idrottslag arrangerer motbakkeløpet Kvasshovden Opp og skirennet Ulvikarennet.

Referansar

Bakgrunnsstoff 
 Nettstaden til Ulvik idrottslag

Idrettslag i Vestland
Ulvik herad
Idrettslag skipa i 1926
Bulken idrottslag

Bulken idrottslag (Bulken IL) er eit idrettslag heimehøyrande på Bulken på Voss i Vestland. Laget vart skipa i 1925.

Kjende utøvarar 
 Kristen Skjeldal, langrenn
 Gudmund Skjeldal, langrenn

Referansar

Bakgrunnsstoff 
 Nettstaden til Bulken idrottslag 

Idrettslag i Voss
Idrettslag skipa i 1925
1925 i Noreg
Idrottslaget Ørnar

Idrottslaget Ørnar (IL Ørnar) er eit idrettslag heimehøyrande på Skulestadmo på Voss i Vestland. Laget vart skipa 5. mars 1922.

IL Ørnar har kring 450 medlemmar og aktivitet fordelt på gruppene fotball, idrettsskule, langrenn og alpint. I tillegg er laget tilknytt Voss Friidrett.

Referansar

Bakgrunnsstoff 
 Nettstaden til Idrottslaget Ørnar 

Idrettslag i Voss
Idrettslag skipa i 1922
1922 i Noreg
Tresfjord museum

Tresfjord museum er eit bygdemuseum i bygda Tresfjord i Vestnes kommune i Møre og Romsdal.

Museet vart opna i 1949 og har ulike gardsbygningar frå 1800-talet.

I tillegg har museet ein skreddarverkstad frå 1900-talet.

Bakgrunnsstoff 
 Tresfjord museum på kulturnett.no

Museum i Møre og Romsdal 
Byggverk i Vestnes
Kultur i Vestnes
Skipingar i 1949
Anchorage

Anchorage er ein by og ein kommune («borough») i den USA-amerikanske delstaten Alaska. Kommunen har ei flatevidd på 5 079,2 kvadratkilometer og 291 826 ibuarar (2010); drygt 40 % av folket i Alaska bur såleis i kommunen. Sjølve byen har i kring 240 000 ibuarar. Ordet «anchorage» tyder ankerplass.

Anchorage by ligg på 61,2° nordleg breidd i den sentrale delen av delstaten, ved Chickaloon Bay, ca 1 000 km vest om Juneau, hovudstaden i Alaska. På grunn av nærleiken til havet er klimaet ikkje så kaldt som på stader i innlandet på same breiddegrad, somrane er derimot litt svalare enn dei i innlandet, så som Fairbanks.

Den 27. mars 1964 gjorde eit jordskjelv store skader på bygningar i byen, og fleire menneske omkom. Det såkalla Langfredagsskjelvet vart målt til 9,2 på Richterskalaen, og er det kraftigaste jordskjelvet i USA. I dag er City-hospitalet, teikna av Frank Lloyd Wright, den mest kjende bygningen i Anchorage.

I Anchorage finst to universitet, University of Alaska (skipa 1954) og Alaska Pacific University (skipa 1957).

Samferdsle 
Anchorage har ein stor internasjonal flyplass, Ted Stevens Anchorage International Airport. Fly er eit viktig transportmiddel, mange gamle propellfly som DC-3 flyg framleis kommersielt i denne delstaten.

Anchorage er knytt til den einaste jarnvegen i Alaska; Alaska Railroad.

Kjelder 

Denne artikkelen bygger på «Anchorage» frå , den 2. august 2012.

Bakgrunnsstoff 

 Municipality of Anchorage (engelsk)

Alaska
Busetnader grunnlagde i 1914
Georg av Hellas og Danmark

Georg (gresk Γεώργιος) () var prins av Hellas og Danmark, høgkommissær av Den kretiske staten og den andre sonen til kong Georg I av Hellas og dronning Olga av Hellas.

Kjelder

Kongelege frå Kérkyra
Greske prinsar
Danske prinsar
Huset Glücksburg
Den kretiske staten
Oslomål

Oslomål eller oslodialekt er det austnorske talemålet som vert tala i Oslo. Det representerer i dag i stor grad eit kontinuum og/eller samanfall mellom vikamålet, det tradisjonelle oslomålet, og Oslo-varianten av dansk-norsken, eit koinéspråk som oppstod seint  på 1700-talet og tidleg på 1800-talet, og som er påverka av det danske skriftmålet. Omgrepet standard austnorsk har eit dårleg definert utgangspunkt i oslomål.

I nyare tid har vikamålet (austkantmålet, assosiert med Oslo Aust) byrja å falla saman med koinévarianten (vestkantmålet, assosiert med Oslo vest), der drag frå austkantmålet aukar i omfang i vestkantmålet (slik som til dømes fleire a-endingar), og drag frå vestkantmålet aukar i omfang i austkantmålet (slik som bortfall av kløyvd nemneform i gjerningsord).

Kjelder 

Norske målføre
Oslo
San Diego

San Diego er, med sine 1 307 402 ibuarar, den åttande største byen i USA og den nest største i delstaten California. Byen ligg ved Stillehavskysten i det sørvestlege hjørnet av USA, heilt inntil den meksikanske grensa. San Diego er kjend for sitt milde klima og si tilknyting til den USA-amerikanske marinen. Mange av marinebåtane til USA har San Diego som sin base.

Historie 
Området rundt San Diego har vore busett i meir enn 10 000 år av kumeyaay-folket. Dei første europearane i området var portugisarar under leiing av Juan Rodríguez Cabrillo. I 1542 gjorde han krav på området for Portugal og gav det namnet «San Miguel». Seksti år seinare, i 1602, sigla Sebastián Vizcaíno med sitt flaggskip «San Diego» langsmed kysten av California for å kartlegge området. Han gav området som no er Mission Bay namn etter den katolske Sankt Didacus av Alcalá, betre kjend frå spansk som San Diego de Alacá.

Mexico frigjorde seg frå Spania i 1821, og San Diego vart del av den tidlegare meksikanske staten 'Alta California'. Etter den den meksikansk-amerikanske krigen 1846–48 vart området ein del av USA.

San Diego er i stor grad prega av meksikansk kultur.

Geografi 
Langs kysten nord for midtbyen i San Diego ligg stader/bydelar som Ocean Beach, Misson Beach, Pacific Beach og La Jolla. Dette var populære ferieområde og er i dag av dei meir luksuriøse bydelane i San Diego. 'University of California, San Diego' (UCSD) ligg i La Jolla.

Klima 
San Diego har ei mildt klima, med ein turr og mild vinter. I gjennomsnitt har byen 201 dagar i året med temperatur over 21 °C, årsnedbøren ligg på omkring 230–330 mm.

Turisme 
San Diego er kjend for sin store dyrepark, 'San Diego Zoo', og sitt akvarium, 'Sea World'. Hangarskipet USS «Midway» er omgjort til museum og ligg i hamn i San Diego.

Kjelder 
 Denne artikkelen bygger på «San Diego» frå , den 2. august 2012. 
 

Byar i California
Busetnader grunnlagde i 1769
Prosesjon

Prosesjon (frå latin procedere, 'å gå framover') er eit høgtideleg ritual eller ein seremoni, ofte av religiøs art, der ei gruppe menneske går etter kvarandre i tog i samsvar med fastsette reglar for framgangsmåte og utstyr. Òg i ikkje-religøs samanheng vert det skipa til prosesjonar av ulike typar ved særlege høve, som til dømes ved universiteta under særlege festdagar, då akademiske leiarar og professorar kan gå i prosesjon kledd i sine uniformerte festklede; dette er meir vanleg i fleire andre land enn i Noreg.

Dersom prosesjonen er av ein type som har eit politisk føremål, nyttar ein nemningar som demonstrasjonstog og liknande, ikkje nemninga «prosesjon». Andre ord for særlege typar av prosesjonar er mellom anna parade, til dømes militærparade.

Kjelder

Bakgrunnsstoff

Markeringar
Austin

Austin er hovudstad i den USA-amerikanske delstaten Texas. Byen, som ligg sentralt i delstaten, har ei flatevidd på 704km² og har  ibuarar i 2011. Austin ligg i fylket Travis County ved  elva Colorado, som renn gjennom sentrum og er oppdemd i tre vatn som deler byen i to.

Byen vart grunnlagd i 1835 under namnet Waterloo, tre år seinare vart namnet endra til Austin, til ære for politikaren Stephen F. Austin. Frå gammalt har bomull og kveg vore dei viktigaste handelsvarene for Austin.

Delstatsuniversitetet ligg like nord for bysentrum, og Austin er i dag prega av studentane. Byen er kjend både for sitt natteliv, sine konsertscener, sine innovativ IT-selskap og som eit utviklingssenter for sivil og militær teknologi. Den store musikkfestivalen 'South By Southwest' vert årleg arrangert i Austin og trekker tusenvis av musikkgrupper, platebransjefolk, konsertarrangørar og fans til byen.

I motsetnad til mange USA-amerikanske storbyar er Austin vel tilrettelagd for sykkeltrafikk.

Kjelder 
Denne artikkelen bygger på «Austin» frå , den 2. august 2012. 
 

Texas
Delstatshovudstader i USA
Busetnader grunnlagde i 1835
Kranjska Gora

Kranjska Gora er ein kommune heilt nordvest i Slovenia, ved grensa til Austerrike og Italia. Kommunen har eit flatemål på 256,3 km² og vel 5 200 ibuarar, ca 1 400 av desse bur i sjølve landsbyen Kranjska Gora. Kranjska Gora ligg i Julialpane, ved elva Sava.

Kranjska Gora er ein populær vintersportsstad. Årleg vert det arrangert slalåm- og storslalåmrenn i verdscupen i alpine greiner, under det såkalla 'Vitranc Cup'.

Hoppbakken Planica ligg i kommunen.

Bakgrunnsstoff

 Offisiell heimeside 
 Vitranc Cup si heimeside

Byar i Slovenia
Karoline Grøvdal

Karoline Bjerkeli Grøvdal () er ein norsk friidrettsutøvar frå Isfjorden i Rauma kommune, som tok bronsemedaljen på 10 000 meter under EM i friidrett 2016. Den tidlegare langrennsløparen Håvard Bjerkeli er syskenbarnet hennar.

Aktiv
Karoline Bjerkeli Grøvdal representerer Sportsklubben Vidar. Tidlegare tevla ho innan både langrenn, motbakkeløp, hinder og langdistanseløp, men har dei siste åra konsentrert seg meir om friidretten. Ho er utdanna ved Norges Toppidrettsgymnas på Lillehammer.

I oktober 2009 vart Bjerkeli Grøvdal kåra til årets «Rising Star» av det europeiske friidrettsforbundet etter dei to gullprestasjonane sine frå U20 EM i Novi Sad. Fleire år har Kondis gjeve henne gullskostatuettar som Årets løpar.

Etter å ha klart B-kravet til OL vart Bjerkeli Grøvdal teken ut som norsk OL-deltakar til sommar-OL 2012 i London. Dette vart avgjort under det siste OL-uttaket den 9. juli. Her sette ho ny personleg rekord på 5000 meter, men rauk ut likevel. Dette var fyrste gongen Karoline deltok i OL.

Resultat (utval) 

 2006 – NM senior – gullmedalje – 3000 meter hinder (tid: 9.33,19 - Noregsrekord)
 2006 – Junior VM i Beijing – 5.plass – 3000 meter hinder
 2007 – U20 EM, Gullmedalje, 3000 meter hinder
 2008 – NM i friidrett Gullmedalje – 5000 meter (tid: 16.08,22)
 2009 – NM i terrengløp, Trondheim – gullmedalje – 2000 meter (tid: 6.23,2)
 2009 – NM i motbakkeløp, Geiranger – gullmedalje
 2009 – U20-EM i Novi Sad – Gull 5000 meter og gull på 3000 meter hinder
 2009 – NM i friidrett – Gullmedalje – 3000 meter hinder (tid: 9.52,06),
 2009 – NM i terrengløp 6km Jessheim – gullmedalje
 2010 – NM i friidrett – Gullmedalje – 5000 meter (tid: 15:49.61)
 2010 – NM i friidrett – Gullmedalje – 3000 meter hinder
 2010 – NM i terrengløp - gullmedalje - kort løype (2 km), stafett (2+4+2 km) og lang løype (6 km)
 2011 – Lag-EM i friidrett (First League) – bronse på 5000 meter
 2011 – Lag-EM i friidrett (First League) – sølv på 3000 meter hinder
 2015 – EM i terrengløp 2015 – bronsemedalje
 2016 – EM i terrengløp – bronsemedalje
 2016 – EM i friidrett – bronse på 10.000 meter
 2018 – EM i terrengløp 2018 – bronsemedalje
 2021 – EM i terrengløp 2021 – gullmedalje

Under Bislett Games 16. juni 2022 sette Grøvdal norsk rekord på 5000 meter med  14.31,07 og sletta med det Ingrid Kristiansens rekord fra 1985.

Kjelder

Bakgrunnsstoff 

 Profil og resultatliste hjå Iaaf 
 Profil hjå European Athletics 

Folk frå Rauma
Norske friidrettsutøvarar
Norske langdistanseløparar
Norske hekkeløparar
Norske langrennsløparar
Norske orienteringsløparar
Norske motbakkeløparar
Norske deltakarar under sommar-OL 2012
Friidrettsutøvarar under sommar-OL 2012
Lavrans Solli

Lavrans Solli () er ein norsk symjar som representerer Bergens Svømme Club.

Solli tok tre gull under junior-NM i Bergen. Distansane var 50, 100 og 200 meter rygg. Han sette også juniorrekord under sommar-OL for ungdom 2010, og fekk bronse på 100 meter rygg.

I mai 2012 sette Solli ny noregsrekord på 100 meter rygg under EM i symjing 2012 i Debrecen med tida 54,83. Han sette også ny nordisk rekord på 50 meter rygg under same EM med 25,28. På begge desse distansane var det han sjølv som hadde den tidlegare noregsrekorden. Den nye noregsrekorden på 100 meter rygg vart avgjerande for at Solli fekk representera Noreg under sommar-OL 2012, som «læregut».

I juli 2012 tok Solli sitt tredje ordinære NM-gull i Tøyenbadet i Oslo.

Lavrans Solli deltok under sommar-OL 2012 saman med symjarane Sara Nordenstam og Ingvild Snildal. Solli sumde 100 meter rygg, og var sju tidelar unna å koma i semifinalen.

Under NM i symjing 2013 vann Solli alle dei 7 distansane han deltok i.

Olympiske medaljar

Sommar-OL for ungdom 2010

Noreg
 Bronse på 100 meter rygg
 Gull på 200 meter rygg (NM 2013)
 Gull på 4x100 meter  fri (NM 2013)
 Gull på 4x50 meter lag medley (NM 2013)
 Gull på 50 meter rygg (NM 2013)
 Bronse på 4x200 meter fri (NM 2013)
 Gull på 4x50 meter fri (NM 2013)
 Gull på 100 meter fri (NM 2013)
 Gull på 4x100 meter lag medley

Kjelder 

Norske symjarar
Norske deltakarar under sommar-OL 2012
Idrettsutøvarar frå Bergen
Norske deltakarar under sommar-OL for ungdom 2010
Symjarar under sommar-OL 2012
Flyleaf

Flyleaf er eit amerikansk rockeband som blei danna i Belton og Temple i Texas i 2000. Frå 2003-2005 spelte dei mykje i USA før dei gav ut sin første plate i 2005, med tittelen Flyleaf. Plata selde over  eksemplar. Etter det gav de ut Memento Mori (2009) og Remember To Live (2010). Alle medlemane i bandet er kristne men Vokalist Sturm synest ikkje det gjer at Flyleaf er et band for berre kristne.

Bandmedlemar
Lacey Sturm – Vokal
Sameer Bhattacharya – Gitar
Jared Hartmann –  Gitar (rytmisk)
Pat Seals – Bass, bakgrunnsvokal 
James Culpepper – Trommer, perkusjon

Alle medlemane bortsett frå Seals, var med frå  2000. Seals blei med i 2002.

Diskografi

 Flyleaf (2005)
 Memento Mori (2009)
 Remember To Live (2010)

 

USA-amerikanske rockegrupper
Musikkgrupper skipa i 2000
Pavlos av Hellas

Pavlos,  () er kronprins av Hellas, prins av Danmark og den eldste sonen til kong Konstantin II av Hellas og dronning Anne-Marie av Hellas. Det greske monarkiet vart avskaffa i 1973 og om Konstantin II vert konge att, vert Pavlos hans etterfylgjar. Om det greske monarkiet ikkje vert retta opp att før Konstantin II døyr, vil Pavlos verte tronpretendent. Som konge vil han få tittelen Pavlos II av Hellas. Etter at det greske monarkiet vart avskaffa er dei greske titlane berre symbolske, medan dei danske titlane er anerkjend internasjonalt.

Pavlos er gift med Marie-Chantal Miller, seinare kronprinsesse av Hellas. Paret har fem born:

 Maria Olympia av Hellas og Danmark
 Konstantin Alexios av Hellas og Danmark
 Achileas Andreas av Hellas og Danmark
 Odysseas-Kimon av Hellas og Danmark
 Aristidis Stavros av Hellas og Danmark

Kjelder

Kongelege frå Aten
Greske kronprinsar
Danske prinsar
Prinsar av Schleswig-Holstein-Sonderburg-Glücksburg
Elefantordenen
Torsdagsøyo

Torsdagsøyo er ei øy i Fitjarøyane i Fitjar kommune. Ho ligg på vestsida av Nyleio, mellom Siglo og Longøyo i aust, Tranøyo i sør, Trodlosen i vest og Eggøyo i nord.

Garden 
Garden på øya var opphavleg husmannsplass under Fitjargarden og vart skyldsett som eigen gard i matrikkelen i 1723. Garden har gjeve opphav til etternamnet Torsdagsøy. 

Det høyrte til to plass under garden. Det eine var Sandvik, ei vik på øya, og det andre var øya Flatøy, som lik like ved.

Namn 
Namnet på øya har vorte tolka såleis at første delen er vekenamnet torsdag, og det er i så fall eit uvanleg namn, sidan vekedagsnamn ikkje er vanleg i bruk som stadnamn i området. Det var gode torvmyrer på øya, og folk inne på landet har teke torv som vart sette opp i såter eller torvstakkar. Folk som reiste leia nord og sør har sett torvstakkane og gjeve øya namn etter det. 

Namnet har stort sett vorte skrive Torsdagsøy, Thorsdagsøy og nokre gonger Toesdagsøy.

Kjelder 
 

Gardar på Fitjar
Fitjarøyane
Eggøyo

Eggøyo er ei øy i Fitjarøyane i Fitjar kommune. Ho ligg på vestsida av Nyleio, mellom Siglo i aust, Torsdagsøyo i sør, Eidøyo i vest og Selbjørnsfjorden i nord.

Garden 
Garden på øya vert kalla Austre Eggøyo, medan Vestre Eggøyo ligg på naboøya Eidøyo. Opphavleg var Eggøyo husmannsplass under Fitjargarden, som eigde øyane her vest til Trodlosen. Plasset vart skuldsett som eigen gard i 1723.

Namn 
Namnet kjem av egg, og truleg var det mykje sjøfugl som hekka her i gammal tid, og så har øya fått namn etter det. 

Gardnamnet har vorte skrive Egøen i 1718, Ægøen i 1816, Ekøen i 1838, Eggøen i 1890. Namnet vert i dag skrive Eggøy.

Kjelder 
 

Gardar på Fitjar
Fitjarøyane
Marie-Chantal av Hellas

Marie-Chantal () er kronprinsesse av Hellas, prinsesse av Danmark og gift med kronprins Pavlos av Hellas.

Etter at det greske monarkiet vart avskaffa er dei greske titlane berre symbolske, medan dei danske titlane er anerkjend internasjonalt.

Ho har fem born saman med kronprinsen:

 Maria Olympia av Hellas og Danmark
 Konstantin Alexios av Hellas og Danmark
 Achileas Andreas av Hellas og Danmark
 Odysseas-Kimon av Hellas og Danmark
 Aristidis Stavros av Hellas og Danmark

Kjelder 

Denne artikkelen bygger på «Kronprinsesse Marie-Chantal af Grækenland» frå ,  den 3. august 2012.  

Kongelege frå London
Greske kronprinsesser
Danske prinsesser
Konstantin Alexios av Hellas og Danmark

Konstantin Alexios () er prins av Hellas og Danmark og den eldste sonen og det andre barnet til kronprins Pavlos av Hellas og kronprinsesse Marie-Chantal av Hellas. 

Etter at det greske monarkiet vart avskaffa er dei greske titlane berre symbolske, medan dei danske titlane er anerkjende internasjonalt. Om det greske monarkiet vart retta opp att ville han vorte konge etter far sin.

Kjelder
Denne artikkelen bygger på «Constantijn Alexios van Griekenland en Denemarken» frå ,  den 3. august 2012.  
 

Kongelege frå New York
Greske prinsar
Danske prinsar
Prinsar av Schleswig-Holstein-Sonderburg-Glücksburg
Eidøyo

Eidøyo er ei øy i Fitjarøyane i Fitjar kommune. Ho ligg på vestsida av Trodlosen, mellom Eggøyo i aust, Tverdarøyo i sør, Hanøyo i vest og Selbjørnsfjorden i nord. 

Øya er kring 50 hektar stor. Ho er kring 1,4 km lang og kring 600 meter på det breiaste.

Garden 
Garden på øya høyrde til Føyen skipreide i gammal tid, saman med Brandasundsøyane lenger vest. Garden er ikkje særskild gamal og vart truleg skyldsett som eigen gard i 1723.

Namn 
Namnet på øya har same opphav som naboøya Eggøyo, så gardsnamnet vert stundom kalla Vestre Eggøy. Desse namna kjem truleg av at det var mykje sjøfugl som hekka på øyane og la egg her. Det noverande namnet på øya kjem av eit lågt eid som nesten delar øya i to. 

Namnet har tidlegare vorte skrive Egøen, og nokre gonger Engøen.

Kjelder 
 

Gardar på Fitjar
Fitjarøyane
Fjordly Ungdomssenter

Fjordly Ungdomssenter er ein kristen leirstad på Bryggja i Vestland. På Fjordly vert det halde leirar, weekendar, treff og andre misjons samlingar, men det vert jamvel halde kurs, konferansar, bryllaup, åremålsdagar og andre samlingar på bestilling. Fjordly basera mykje av drifta si på dugnad.

Hovudbygget 
Hovudbygget vart bygd i 1973 og vart seinare påbygd i 1984.
Hovudbygget er i dag på 650 kvardratmeter og består av:
Peisestove, med plass til 25 personar
Møtesal,med plass til ca. 100 personar
Matsal, med plass til ca. 100 personar
I tillegg til dette har vi 2 grupperom/bortennis og billjard rom i tilknyttning til møtesalen og matsalen. 
Vert alle salane slått saman vert det til saman ca. 250 sittjeplassar.

Hytter 
Dei gamle hyttene vart bygd tidleg på 70-talet. Hyttene vart slik som hovudbygget bygd på dugnad. Sju bygder i Nordfjord hadde ansvaret for å samle inn pengar og bygge kvar sine hytter. Det vart då bygd sju hytter med namn etter kva for ei bygd som hadde bygd dei(Eid., Selje, Måløy, Stadt, Davik, Olden og Gloppen). Det var då 75 sengeplassar. I 2011 vart set sett i gang eit storstilt arbeid med å rive ned og bygge oppatt tre av hyttene(Olden, Davik og Stadt). Standaren vart då auka og Davik og Stadt hyttene vart bygd saman. I 2012 vart hyttene ferdigstilt. Også desse hyttene vart bygd på dugnad med Byggjeformann Finn Bjarnastein i spissen. Rune Tøsse organisetrte dugnaden og Solrun Økland var leiar for byggjenemnda.

Fasilitetar 
På leirane kan FJordly tilby ei rekkje aktivitetar.

Ute:
Kajakk
Kano
Båt 
Stupebrett 
Fotballbane(grus)
Plen til mange ulike aktivitetar 
Volleyball
Bålplass
Med meir 

Inne:
Bordtennis
Biljard
Brettspel 
Kortspel 
Andre typar spel 

Stad kommune
Hanøyo

Hanøyo er ei øy i Fitjarøyane i Fitjar kommune. Ho ligg i Brandasundsøyane mellom Eidøyo i aust, Spannosen i sør, Selsøyo i sørvest og Selbjørnsfjorden i nord. 

Ho er kring 1,3 km lang og 750 meter på det breiaste. 

I 1843 vart Hanøyo med Klammerøyo, Urøyo, Klammerholmen, Skipaholmen og Skvetten, fredlyst.

Garden 
Garden på øya var opphavleg husmannsplass under Brandasund til 1723, då øya vart skyldsett for 6 merker smør.

Namn 
Øya har fått namn etter ein stor stein som ser ut som ein hane frå leia søranfor. 

Namnet har vorte skrive Hanøen.

Kjelder 
 

Gardar på Fitjar
Fitjarøyane